recursal/SuperWikiNEXT-32B huggingface dataset:
Memorŝtono kun busto por la granda sovetia kosmonaŭto.
La **Juri-Gagarin-monumento** en Erfurto troviĝas ĉe la angulo de la stratoj *Krämpferstraße* kaj *Juri-Gagarin-ringobulvardo*.

Gagarin kaj Erfurto
-------------------

La unua homo en la kosmo, la sovetiano Jurij Aleksejeviĉ Gagarin, vere estis ŝatata de la homoj. Tio manifestiĝis ankaŭ en oktobro 1963, kiam la juna oficiro (loĝanta en Erfurter Hof) vizitis la distrikto-ĉefurbon. Miloj da erfurtanoj ovaciis lin.

La fakulo Holt Meyer de la Universitato de Erfurto okupiĝis pri la efektoj de la vojaĝoj de Gagarin tra la socialismaj landoj kaj pli detale esploradis pri ties restado en Erfurto. Lia konkludo pri la kosmonaŭto: li estis la videbla pruvo por la supereco de socialismo, unu el la malmultaj amaskomunikilaj steloj de la Orienta bloko.

La monumento
------------

Nur en la 12-a de aprilo 1986 estis inaŭgurita la monumento en Erfurto, okaze de la 25-a datreveno de la bonkonata unua spacveturado de homo. La tempo por granda entuziasmiĝo pri sovetiaj kosmonaŭtaĵoj estis jam for. Ja, la ringa pretervojo jam en 1964 estis nomita laŭ Gagarin. Post lia morto en 1968 la orientgermana astronaŭto Sigmund Jähn iele transprenis la rolon de Gagarin.

La bronza mulditaĵo de Lev Kerbel fakte estas nur kopio de busto en la Aleo de la kosmonaŭtoj en Moskvo, ne speciala kreo por la surloka starigo. Tamen la monumento en Erfurto post la Turniĝo feliĉe ne taksitis forigenda socialisma memorigilo. Post la plibeligo de la ĉirkaŭaĵo de 12-etaĝaj loĝdomblokoj, ĝi denove brilas kaj iĝis intertempe mem grava memorigilo de pasintaj tempoj.

Eksteraj ligiloj
----------------

* Studoj de 2011 pri la efektoj de Gagarin-aperoj en GDR.
* Pri la monumentoj sur *erfurt-web.de*.
Troto de ĉevalo kun rajdantino (animacio).
Troto de ĉevalo
Ĉe kelkaj kvarpieduloj, la **troto** aŭ **trotado** estas irmaniero saltanta, simetria, laŭ du similaj tempoj. Tiu irmaniero korespondas al ĉirkaŭ 14 kilometroj por horo kaze de rajdata ĉevalo. La **trotado** estas irmaniero *dutempa* kies mekanismo konsistas el la jenaj du tempoj:

* La unua tempo korespondas al diagonala dupieda sinteno (por ekzemplo antaŭa dekstra kaj malantaŭa maldekstra enaere) plus momento de pelado.
* La dua tempo korespondas al la alia diagonala dupieda sinteno (antaŭa maldekstra kaj malantaŭa dekstra enaere) plus momento de pelado.

Etapo de trotado: neniu kruro tuŝas la grundon.
En la kazo de kelkaj ĉevaloj, la pelado estas tiom povega ke dum kelkaj momentoj la animalo havas siajn kvar krurojn sen tuŝi la grundon. Oni klopodas fortan pendigon enaere dum trotado fare de la dresrajdo.

Vidu ankaŭ
----------

* Irmanieroj de ĉevaloj

Mekanismo de trotado (Atlaso de la metodo de la alta skolo de Raabe)

* Kategorio Troto en la Vikimedia Komunejo (Multrimedaj datumoj)
**Tlapacoyan** estas komunumo en la meksika subŝtato Veracruz. La ĉefurbo de la komunumo estas Tlapacoyan. La ŝlosilnumero de la komunumo laŭ la INEGI, do laŭ la nacia geografia instituto estas 30 183.

Geografio
---------

La komunumo havis en 2005 (lasta popolnombrado de la INEGI) 54321 loĝantojn. El tiuj estis 26081 viroj kaj 28240 virinoj. La komunumo havas surfacon de 142.3 kvadratkilometroj. La komunumo situas je 19 gradoj kaj 58 minutoj norda latitudo kaj 97 gradoj kaj 4 minutoj okcidenta longitudo. La meza alteco estas 430 metroj super la marnivelo.

Sociogeografio
--------------

En la jaro 1995 en la komunumo vivis 48941 personoj. En la jaro 2000 temis pri 51877, do temis pri kresko / malkresko je 1.17 %. En la jaro 2000 (INEGI) en la komunumo vivis 45688 personoj, kiuj aĝis pli ol 5 jaroj. El tiuj 685 personoj parolis indiĝenan lingvon. Tio egalas al % de la loĝantoj.

Fontoj: Statistikoj de la INEGI

Eksteraj ligiloj
----------------

* Kategorio Tlapacoyan en la Vikimedia Komunejo (Multrimedaj datumoj)

 Arkivigite je 2011-06-16 per la retarkivo Wayback Machine
Usona edukreklama afiŝo de la Dua Mondmilito pri krimbruligo
Aŭtoj difektita de krimbruligo en Millwall, Tower Hamlets, Londono, dum tumultoj en Anglio en 2011.
La ruino de Studio 1 de Kyoto Animation atencbruligita fare de krimbruliganto
Fajrokamiono kiu estis ekbruligita dum la tumultoj en Tajlando en majo 2010
**Brulatenco** estas la krimo komenci fajron kun malica intenco aŭ damaĝi konstruaĵojn, homojn, naturajn lokojn kaj vegetaĵaron. Krimbruligo ofte estas delikto kiu konsistas el ekbruligo de fajro kun kontraŭleĝa aŭ maljusta celo, karakterizita per fajrodetruo al la posedaĵo de aliaj, aŭ al la posedaĵo de la krimbruliganto kun la intenco de fraŭde postuli asekurprofitojn .

La motivo malantaŭ brulatenco varias. La ebleco de financa gajno povas instigi krimulojn serĉi falsajn asekurpagojn post ekbruligo. Vandalismo ofte estas motivo malantaŭ junaj krimbruligantoj. Piromanio ankaŭ povas esti kaŭzo de brulatenco. Venĝo ankaŭ povas esti motivo por brulatenco .

Krimbruligo estas laŭleĝa termino por brulatenco, kie la krimbruliganto endanĝerigas vivon aŭ vivoj estas perditaj kiel rezulto de la fajro. Brulatenco povas esti motivita aŭ neintencita, kio povas influi la aljuĝadon de puno .

Molotov-koktelo estas tipo de brulbotelo, kiu estas rapide, facile kaj malmultekoste farebla kaj tiel ĝi estas uzata ĉefe en ribeloj, gerilobataloj, stratobatalo aŭ por brulatenco. Ĉar la fajro plej ofte nur mallonge brulas kaj la brultemperaturo estas relative malalta, ankaŭ la bruliga efiko estas – kompare al aliaj armiloj – relative malgranda.

Referencoj
----------

1. ↑   Arson. Arkivita el la originalo je January 5, 2019. Alirita January 4, 2019.
2. ↑  **arson** Arkivigite je 2008-02-10 per la retarkivo Wayback Machine. Dictionary.com. *The American Heritage Dictionary of the English Language*, Fourth Edition. Houghton Mifflin Company, 2004. Accessed: January 27, 2008
3. ↑   StackPath. Arkivita el la originalo je January 27, 2021. Alirita November 23, 2020.
4. ↑ .  Fraud Proved – Lie About Cause Of Fire Sufficient to Support Guilty Verdict (January 8, 2014). Arkivita el la originalo je January 5, 2019. Alirita January 4, 2019.
5. ↑   (November 2012) "Firesetting, arson, pyromania, and the forensic mental health expert", *Journal of the American Academy of Psychiatry and the Law* **40** (3), p. 355–365.
6. ↑   (November 2012) "Firesetting, arson, pyromania, and the forensic mental health expert", *Journal of the American Academy of Psychiatry and the Law* **40** (3), p. 355–365.
7. ↑   (2004) *Analysis and interpretation of fire scene evidence*. Boca Raton: CRC Press. ISBN 978-0849378850. OCLC 53360702.

Eksteraj ligiloj
----------------

* Kiel kontraŭbatali krimbruligon
* Reala krimbruliga enketa raporto


|  |  |
| --- | --- |
| Bibliotekoj | * PeEnEo: 844183
* GND: 4007981-8
* NKC: ph127983
 |
Ickoatl, skulptaĵo de Jesús F. Contreras en la Ĝardeno de la Triopa Alianco.
**Tlatoani** (el naŭatla *tlahtoāni* [t͡ɬaʔtoˈaːni] "kiu parolas, oratoro"; pl. **tlatoke**, *tlahtoqueh*) estis la termino uzata de variaj popoloj de naŭatla lingvo en Mezameriko por aludi al la regantoj de la *āltepētl* aŭ urboj, kiuj estis la elektitoj de la *pīpiltin* ("nobeloj") kiel regantoj de inter unu familio aŭ dinastio reganta en la diversaj setlejoj. La regantaj *tlatoani* de variaj *āltepētl* (kiel ĉe la meksikoj) estis nomitaj *huēy tlahtoāni* 'granda oratoro'). La termino estis tradukita al modernaj aŭ eŭropaj lingvoj iom malĝuste kiel reĝo aŭ eĉ imperiestro, kio certe estas malpreciza ĉar ne formis la popoloj de Mezameriko reĝoregnojn aŭ imperiojn, kaj la indiĝena termino ne estis uzataj nur de la meksikoj sed ĝi estis komuna termino ankaŭ inter la aliaj popoloj de naŭatloj.

Kelkaj *tlatoani*
-----------------

* Aksajakatlo
* Kuaŭhtemok
* Kuitlahuako
* Moktezumo la 2-a

Vidu ankaŭ
----------

* Aztekoj
* Ĉimalpopoka
* Historio de Meksiko
* Iztapalapa
* Tenoĉtitlano

Eksteraj ligiloj
----------------

* Muzeo de la Plejgranda Templo: Bilda reprezento de naŭ *Tlatoani*
* Arte e Historia de México: Señores Mexicas Arkivigite je 2003-12-06 per la retarkivo Wayback Machine
* Motecuhzoma Xocoyotzín - sen mito
Konvolvulo infestas maizkampon
**Trudherbo**, **fiherbo** aŭ **herbaĉo** estas planto, kiu konsideriĝas ĝena en ĝardeno aŭ alia agrikulturejo. La difino, kiu planto konsideriĝas trudherbo kaj kiu ne, preskaŭ ekskluzive dependas de la homo fleganta tiun agrikulturejon. Trudherbo en certa loko povas esti protektinda sovaĝa planto en alia kunteksto.

Ekzemple, la planto oficina taraksako estas vaste rigardata trudherbo, kvankam iuj homoj rigardas la planton tute bela, kaj sendiskute la folioj bone manĝeblas salate, kaj do la planto estas tute "utila" el homa vidpunkto. Krom taraksako, ankaŭ pluraj aliaj trudherboj manĝeblas, kaj iliaj folioj, floroj kaj radikoj uziĝas kiel manĝaĵo aŭ natura medikamento. Por ke herbo konsideriĝu trudherbo, necesas ke ĝi rapide kreskas kaj persiste disvastiĝas, kaj per tio facile konkurencas al tiuloke dezirataj plantoj, kiuj kreskas malpli sukcese kaj nur kaŭze de homa flegado.

Pliaj ekzemploj de plantoj, kiuj ofte rigardiĝas trudherboj, estas

* cejano (centaŭreo)
* egopodio
* kampalopekuro
* lancfolia plantago
* leontodono
* merkurialo
* ranunkolo
* vakario.

Antaŭ 3000 ĝis 2000 jaroj ankaŭ la nuntempe aprezata greno sekalo konsideriĝis trudherbo en kampoj de tritiko.

Proverbo
--------

|  |
| --- |
|  |
| Citaĵo | 

|  |
| --- |
| **„** *Fiherbo ne pereas.* **"** |

 |
| Kiel legi la taksonomionKiel legi la taksonomion**Truea bekobaleno** |
| --- |
|  |
| Truea bekobaleno observita ĉe Pico montranta palan brilon en la melonoTruea bekobaleno observita ĉe Pico montranta palan brilon en la melono
Formo kaj grando kompare al averaĝa homo.Formo kaj grando kompare al averaĝa homo. |
| **Biologia klasado** |
| 

|
|  |
|
|
|
| Regno: | Bestoj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
| Subfilumo: | Vertebruloj *Vertebrata* |
|
|
|
|
|
|
|
| Klaso: | Mamuloj *Mammalia* |
|
|
|
|
|
|
|
|
|
|
|
|
|
| Ordo: | Parhufuloj *Artiodactyla* |
| Subordo: | Cetacoj *Cetaceae* |
|
|
|
|
| Superfamilio: | *Ziphioidea* |
| Familio: | Zifiedoj *Ziphiidae* |
|
|
|
|
|
| Genro: | *Mesoplodon* |
|
|
|
|
|
|
|
|
| Specio: | *M. mirus*True, 1913 |
|

 |
|
|
|
|
| Konserva statuso |
| 100 px}**Konserva statuso: Datumoj neadekvataj** |
|
|  |
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Truea bekobaleno  |

 |
| v • d • r |

**Truea bekobaleno**, *Truea mezoplodo*, *mezoplodo grizdorsa* aŭ *grizdorsa mezoplodo* (*Mesoplodon mirus*) estas mezgranda baleno de la genro de mezoplodoj. La ordinara nomo estas referenco al Frederick W. True, kuratoro de la Usona Nacia Muzeo (nune la *Smithsonian Institution*). Estas du distingaj populacioj kaj en Atlantiko kaj en Hinda Oceano (tiu specio forestas el la tropikoj) kiuj povus esti apartaj subspecioj.

Taksonomio
----------

Skeleto de Truea bekobaleno en la Nordkarolina Muzeo de Naturaj Sciencoj en Raleigh (Norda Karolino).
La specio estis unuafoje priskribita en 1913 fare de Frederick W. True el plenkreska ino kiu estis surstrandiĝinta je la ekstera bordo de la sablejo Bird Island Shoal, Beaufort Harbor, Norda Karolino, en Julio 1912.

Fizika priskribo
----------------

Tiu baleno havas normalan mezoplodan korpon, escepte ke ĝi estas fortika meze kaj pli mallarĝa pinte. La du distingaj dentoj en maskloj estas malgrandaj kaj estas en la pinto de la beko. La melono estas tre bulba, kaj kondukas al mallonga beko. La koloro estas griza al brunecgriza en la dorso kio estas pli hela sube, kaj rimarkinde pli malhela en la "lipoj", ĉirkaŭ la okulo kaj ĉe la dorsa naĝilo. Estas foje malhela brilo inter la kapo kaj la dorsa naĝilo. Tiu specio atingas ĉirkaŭ 5.3 metrojn kaj la inoj pezas 1,400 kilogramojn dum la maskloj pezas 1,010 kilogramojn. Ili estas ĉirkaŭ 2.2 metrojn longaj dumnaske.

Notoj
-----

1. ↑   Moore, Joseph Curtis. Diagnoses and Distributions of Beaked Whales of the Genus Mesoplodon Known from North American Waters. In Norris, Ken S. 1977. Whales, Dolphins, and Porpoises. University of California Press, Berkeley and Los Angeles.

* Kategorio Truea bekobaleno en la Vikimedia Komunejo (Multrimedaj datumoj)
* Truea bekobaleno en Vikispecioj (Kolekto pri ĉiuj vivantaj estuloj)
***La hora de los valientes*** ("la horo de la bravuloj"), ankaŭ prezentita je angla titolo *A Time for Defiance* ("tempo de defio") estas hispana filmo reĝisorita en 1998 de Antonio Mercero.

Intrigo
-------

**Averto: *La teksto, kiu sekvas, malkaŝas detalojn pri la intrigo de la rakonto.***

Manuel (Gabino Diego) estas juna anarkiisto entuziasma de pentraĵoj. Li laboras kiel zorgisto kaj gvidisto en la Muzeo Prado. Kiam startas la Hispana Enlanda Milito en 1936, la registaro de la Dua Hispana Respubliko, pere de sia institucio la *Junta Central del Tesoro Artístico*, decidas translokigi la artaĵojn de la Muzeo Prado de Madrido al Valencio kaj eksterlanden. Manuel sukcesis savi forgesitan malgrandformatan memportreton de Francisco de Goya (en la bildo). La agado de la filmo okazas en la respublika Madrido sieĝita de la malamiko: bombardado, malsatego, pridemandado, malcerteco ktp. Dume Manuel klopodas malsukcese redoni la pentraĵon al la aŭtoritatoj. Finfine la frankistoj sukcesas eniri en la ĉefurbo kaj persekutas Manuel. Lia preferita pentraĵo estis La tria de majo.

**Averto: *Malkaŝado de la intrigo de la rakonto ĉi tie finiĝas.***

Geaktoroj kaj roluloj
---------------------

* Gabino Diego kiel Manuel
* Leonor Watling kiel Carmen
* Adriana Ozores kiel Flora
* Luis Cuenca kiel Melquíades
* Héctor Colomé kiel Lucas
* Ramón Agirre kiel Pordisto
* Aten Soria kiel *Filo*
* Juan José Otegui kiel Profesoro Miralles
* Josep Maria Pou kiel Heliodoro
* Txema Blasco kiel Profesoro Cuñado
* Ramón Langa kiel Direktoro de Belartoj

Premioj
-------

La filmo ricevis ses Goja-premiojn en 1998, inter kiuj tiuj de la plej bonkvalitaj aktoro kaj aktorino al Leonor Watling kaj al Gabino Diego.

Notoj
-----

1. ↑  en filmaffinity Alirita la 17an de aprilo 2020.

|  |  |
| --- | --- |
| Bibliotekoj | * PeEnEo: 696553
 |
Trumpeteto kun apartaj agordotuboj
E. Tarr kun nevolvita trumpeteto
**Trumpeteto** estas latuna blovinstrumento kaj valvo-trumpeto kun pli alta baza agordo kaj pli maldika sonpeco-formo ol la kutimaj trumpetoj agorditaj je C kaj B♭. Ĝi ekzistas kun agordoj je F, G, alta B♭/A kaj B/C. En la altaj agordoj ĝi havas kutime kroman kvaran kvart-valvon por la ludado de pli malaltaj tonoj. Parte la kvara valvo estas ankaŭ muntita en la tubopaso de la 3-a valvo, tiel ke la valvoj estas ludeblaj nur kombinite. Modernaj trumpetetoj plejofte havas intonaciarkojn, por devi kompensi la ofte malbonan intonacion (el maloportuna mezuro rezultas disŝovo de la naturtonoj) de la instrumento ne tute per la almetado.

La ofta supozo, ke oni povas ludi "aŭtomate" pli altajn tonoj per trumpeteto, estas nur relative vera. Fakte estas ofte pli malfacile atingi sur trumpeteto la tonamplekson sekure, kiun oni regas sur granda trumpeto. Trumpeteto tamen ne aŭtomate garantias pli grandan tonamplekson, sed nur malpli da fortoelspezo kaj pli da certeco je la trafado de tono. La instrumento sonas, agordiĝas kaj intonacias je altaj tonoj pli bone ol normala B♭-trumpeto je ĉi tiu tonalto. La tonamplekso komencas je la unustreketa d (maks. d♭) kaj same kiel je granda trumpeto la limoj supren dependas de la individua povo de la blovisto.

La trumpeteto estis evoluigita en la 1a kvarono de la 20-a jarcento, ĉefe por prezenti la alte situantaj trumpetovocojn de la barokmuziko, kio donis al ĝi en la ĉiutaga lingvo la nomon „Bach-trumpeto". Johann Sebastian Bach tamen neniam aŭdis aŭ vidis tian instrumenton, ĉar la invento de valvoj okazis nur komence de la 20-a jarcento. Oni ne rajtas miksi trumpeteton kun la vera baroktrumpeto, kiu ne havas valvojn kaj estas uzata en la historiema koncertado.

Famaj pioniroj de trumpeteto:

* Maurice André
* Ludwig Güttler
* Adolf Scherbaum
* Edward Tarr

* Kategorio Trumpeteto en la Vikimedia Komunejo (Multrimedaj datumoj)
The Animals dumkoncerte en Pollando, 2016.
**The Animals** (la animaloj) estas angla bando de ritmenbluso kaj rok-muziko, formita en Newcastle upon Tyne komence de la 1960-aj jaroj. La bando translokiĝis al Londono serĉe de famo en 1964. The Animals estis konataj pro sia aspra, bluseca sonstilo de la pronfud-voĉa estro Eric Burdon, montrita ekzemple ĉe ilia mejloŝtona kanto kaj transatlantika No. 1a sukceso, "House of the Rising Sun" (la domo de la elirsuno), same kiel ĉe aliaj sukcesoj kiaj "We Gotta Get Out of This Place", "It's My Life", "I'm Crying" kaj "Don't Let Me Be Misunderstood". La bando ekvilibris akrajn, rok-ecajn popajn unuopaĵojn kun ritmenblusecaj albumaj materialoj kaj estis parto de la Brita Invado de Usono.

**The Animals** trairis multnombrajn personarajn ŝanĝojn meze de la 1960-aj jaroj kaj suferis pro malbona negoca administrado. Laŭ la nomo **Eric Burdon and the Animals**, la tre ŝanĝita bando translokiĝis al Kalifornio kaj atingis komercan sukceson kiel muzikgrupo de psikedela rokmuziko kaj ŝtonroko per muzikpecoj kiaj "San Franciscan Nights", "When I Was Young" kaj "Sky Pilot", antaŭ disbandiĝi fine de la jardeko. Entute, la grupo havis dek sukcesojn *Top Twenty* (inter dudek pintaĵoj) kaj en la brita listo de *UK Singles Chart* kaj en la usona *US Billboard Hot 100*.

La originala anaro de Burdon, Alan Price, Chas Chandler, Hilton Valentine kaj John Steel reunuiĝis por bonfara koncerto en Newcastle en 1968. Ili poste faris mallongajn revenojn en 1975 kaj en 1983. Ili estis ankaŭ kelkaj partaj regrupigoj de la origina anaro laŭ variaj nomoj. The Animals estis enmetitaj en la Fam-Salono kaj Muzeo de Rokenrolo en 1994.

Diskaro
-------

* The Animals (1964; The Animals; US)/The Animals (1964; The Animals; UK)
* The Animals on Tour (1965; The Animals; US)
* Animal Tracks (1965; The Animals; UK)/Animal Tracks (1965; The Animals; US)
* Animalisms (1966; The Animals; UK)/Animalization (1966; The Animals; US)
* Animalism (1966; The Animals; US)
* Eric Is Here (1967; Eric Burdon & The Animals; US)
* Winds of Change (1967; Eric Burdon & The Animals)
* The Twain Shall Meet (1968; Eric Burdon & The Animals)
* Every One of Us (1968; Eric Burdon & The Animals; US)
* Love Is (1968; Eric Burdon & The Animals)
* Before We Were So Rudely Interrupted (1977; The Animals)
* Ark (1983; The Animals)

Referencoj
----------

1. ↑  "The Animals Biography".[*rompita ligilo*] Rolling Stone. 2001. Alirita 2016-08-07.

* Kategorio The Animals en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 614751
* GND: 5125350-1
* LCCN: nr89011896
* VIAF: 6148995913959751296 125116167, 6148995913959751296
* ISNI: 0000 0001 1955 0406
* BNF: 13901635p
* MBA: 763ca800-924d-4193-93d2-0d8f0498ca1d 4d8afa16-4018-4ca8-8b5e-ede8f9314562, 763ca800-924d-4193-93d2-0d8f0498ca1d
* BIBSYS: 11018380
* NKC: xx0019544
 |
Virino kun elektronika katenaĵo sur la piedo sunbanas ĉe plaĝo
elektronika maleola katenaĵo
**Elektronikaj katenoj** estas rimedo por kontroli arestiton aŭ malliberulon, por certigi, ke li plenumas la movadlimigojn truditaj al li. Elektronikaj katenoj ofte estas uzataj por certigi, ke suspektatoj plenumas la kondiĉojn de hejma aresto, sed ankaŭ povas esti uzataj por kontroli kaptitojn dum ferioj aŭ eĉ dum malliberejo.

Elektronika katenado inkluzivas braceleton, kiu estas fiksita al la Kruro aŭ brako de la monitorita persono, kun ĝi elsendantaj oftajn signalojn, kiuj informas la lokon de la braceleto, ekzemple pere de Tutmonda loktrova sistemo (t.n. GPS). Kelkfoje, kune kun la katenoj, en la loko kie troviĝas la kontrolato estas instalita ricevilo, kiu ricevas la dissendojn de la dissendilo kaj transdonas ilin per telefonlinio (regula aŭ ĉela) aŭ per aliaj altnivelaj teknologioj al la koncernaj plenumaj agentejoj.

La ĉefaj celoj de elektronika superrigardo estas konservi taŭgajn arestitojn kaj kaptitojn, kiuj ne estas precipe danĝeraj, ene de la nekrima socia rondo kaj pliigi la eblecojn de ilia reveno al socio (reduktante la fenomenon de recidivo). Uzado de ĉi tiu rimedo ankaŭ ebligas la efektivigon de diversaj laboraj aŭ rehabilitadprogramoj, ene de la malliberejo kaj ekster ĝi, same kiel traktadon de liberigitaj sekskrimuloj kaj tiuj kiuj estas akuzitaj je hejma perforto.

Estas kritiko de la uzo de elektronikaj mankatenoj. La kritiko asertas mensajn vundojn kaŭzitajn al tiuj, kiuj estas tiel proksime kontrolataj. Krome, estas asertoj pri la fakto mem de hejma aresto, precipe antaŭ juĝo .

Referencoj
----------

1. ↑  Mike Nellis, Kristel Beyens & Dan Kaminski.  (2013) *Electronically Monitored Punishment: International and Critical Perspectives*. Routledge, p. 95. ISBN 9781136242786.
2. ↑   (1988) '**. Penal Affairs Committee, p. 13–19.**

Vidu ankaŭ
----------

* Elektronika pieda kateno


|  |  |
| --- | --- |
| Bibliotekoj | * PeEnEo: 844402
 |
**Târgu Cărbunești** [tırgu kərbuneŝtj] estas urbo en la rumana distrikto Gorj. Ĝi administras ankaŭ jenajn vilaĝojn: Blahnița de Jos, Cărbunești-Sat, Cojani, Crețești, Curteana, Floreșteni, Măceșu, Pojogeni, Rogojeni kaj Ștefănești.

Tra Târgu Cărbunești pasas la nacia vojo DN67B inter Drăgășani kaj Târgu Jiu. La urbo havas gravan fervojan stacion (kiu nomiĝas simple *Cărbunești*), kie haltas longdistancaj trajnoj al Arad, Konstanco, Bukareŝto kaj Kluĵo. Tie debranĉiĝas ankaŭ industria fervojo, t. n. karbolinio (*linie ale cărbunilor*), al Albeni kaj Seciurile.

Historio
--------

Târgu Cărbunești estis unuafoje dokumente menciita en 1480 kiel *Târgul Gilort*. En 1504 dokumento nomis ĝin *Petrești*, kaj la nomo *Petreștii de Sus* estis en uzo ĝis la komenco de la 20-a jarcento. Tiam ĝin anstataŭis la nuna nomo, kiu aludas la karboindustrion. En 1968 Târgu Cărbunești ricevis la rangon de urbo.

Transporto
----------

La fervojlinio Cărbunești – Seciurile estas duaranga fervojlinio en Rumanio. Ĝi havas la numeron 220 kaj ligas la urbon Târgu Cărbunești en la distrikto Gorj kun la samdistrikta vilaĝo Seciurile. La linio servas nur al vartransporto, precipe de karbo aŭ lignito. Ĝi estas t. n. karbolinio (rumane: *linie a cărbunilor*).

Famuloj
-------

* Victor Martin (n. 14a de aprilo, 1954) - inĝeniero, verkisto, ĵurnalisto.

Notoj
-----

1. ↑   220: Cărbunești – Albeni – Seciurile (rumane) (HTML). Alirita 2015-06-20.

Eksteraj ligiloj
----------------

* Kategorio Târgu Cărbunești en la Vikimedia Komunejo (Multrimedaj datumoj)

* La urba retejo

* Situo en la distriktoSituo en la distrikto
* La urba blazonoLa urba blazono
Atika plastika lēkythos prezentanta Ledon kaj la cignon, ĉ. 375-350 a.K. (Muzeo Luvro).
**Plastika vazo** estas vazo, precipe ceramika, kiu estas ornamita per reliefo aŭ tute formita en plastikan artaĵon.

La plastikaj elementoj povas esti kapoj homaj aŭ alibestaj, aŭ eĉ kompletaj korpoj. Ili kutime estas mulditaj, sed ankaŭ povas esti modlitaj, dum la bazo kaj buŝo de la vazo estas radfaritaj.

Plastikaj vazoj, precipe *rhyta*, estis produktataj en antikva okcidenta Azio. Plastika vazarto atingis kulminon en antikva Grekujo kaj en la grek-influita Etruskujo. Krom *rhyta*, kiuj jam produktiĝis en la minoa kaj micena ceramiko, frue aperis *askoi* kaj *oinokhoai*, kaj poste *mastoi*, *lēkythoi*, *thȳmiātēria*, trinkokornoj, kaj *kantharoi*, plej ofte kapformaj. La *aryballoi*, kiuj floris precipe en Korinto, kaj la *guttī*, produktataj ĉefe en suda Italujo, plibuntigis la rangon de plastikaj vazoj. Aliaj vazoj havis la formon de astragaloj, duvalvuloj, aŭ aliaj aferoj. Plastikaj vazoj estis farataj ĉefe el argilo aŭ diversaj metaloj, kaj malofte el aliaj materialoj. La kreintoj de kelkaj grekaj plastikaj vazoj estas konataj ĉar ili skribis sian nomon sur la verko, interalie Sotado, la Briga Pentristo, kaj Eŭfronio.

Referencoj
----------

1. 1 2  Andrew J. Clark, Maya Elston, kaj Mary Louise Hart.  (2002) "Plastic vase", *Understanding Greek Vases: A Guide to Terms, Styles, and Techniques* (angle), p. 129. ISBN 9780892365999..
|  |
| --- |
| **Langa** |
| 

|  |
| --- |
| Langa ĉe Kaburbo (Sud-Afriko)Langa ĉe Kaburbo (Sud-Afriko)DMS |
| Koordinatoj: 33° 56′ 44″ S 18° 31′ 47″ O﻿ / ﻿33.945555555556 °S, 18.529722222222 °O﻿ / -33.945555555556; 18.529722222222 (mapo) |

 |
| Bazaj informoj |
| ŝtato: | Sud-Afriko |
| provinco: | Okcidenta Kablando |
| distrikto: | Kaburbo |
| specialaĵo: | township |

**Langa** estas antaŭurbo de Kaburbo en Sud-Afriko. Ĝi ekestis en 1923. Simile al Kajeliĉa (en la kosa lingvo *Khayelitsha*), Langa estas inter la multaj areoj en Sud-Afriko celitaj por loĝado de malhelhaŭtaj afrikanoj jam antaŭ la erao de apartismo. Langa estas la plej aĝa el tiuj antaŭurboj en Kaburbo kaj estis loko de forta rezisto, kiam la sistemo de apartismo stabiliĝis en 1950, kiam ekvalidis la leĝo *Group Areas Act*, kiu malpermesis al homoj konsiderataj "nigruloj" vivi en sudafrikaj urboj. Tiam ankaŭ Langa iĝis township-loĝloko kaj pli kreskis.

Kvankam Langa laŭvorte havas la signifon "suno" en la kosa lingvo, la nomo de la loĝloko venas de la nomo de Langalibalele - loka tribestro kaj rekonata pluvofaristo kiu en 1873 estis malliberigita en Insulo Robben pro ribelo kontraŭ la registaro de la brita kolonio de *Natal*. Pluraj konatuloj batalis cele al lia liberigo kaj li fine estis translokigita al farmbieno proksime de la posta loĝloko. Ankoraŭ nun la loĝloko ofte nomatas "Kwa-Langa", do "loko de Langa".

La loĝloko estas limigita pere de la ŝoseoj *Jan Smuts* okcidente, *Settler's Way* (aŭtoŝoseo N2) sude kaj *Vanguard Drive* (aŭtoŝoseo N7) oriente. Ĝi havas trajnstacion.

Post la fino de la sistemo de apartismo en 1994 centmiloj da malhelhaŭtaj kamparanoj venis al la grandaj urboj, aparte al Kaburbo, en la espero trovi laboron, kaj tre multaj el ili ekloĝis en la township-loĝlokoj kiel Langa. Dum la lastaj jaroj la ŝtata registaro pro diversaj kampanjoj provis plibonigi la lokajn vivkondiĉojn. Oni provas disponigi al ĉiuj loĝantoj liberan aliron al akvo kaj elektro, kaj plibonigi la stabilecon de la loĝejoj. En 2005, kultura centro je la nomo *Gugas'Thebe* malfermiĝis. La unua tranokta kaj matenmanĝa hoteleto je la nomo *Ma Neo* malfermiĝis en 1999. La plej granda neformala setlejo de Langa havas la nomon *Joe Slovo*. Komence de la 2000-aj jaroj, la setlejo devis cedi al novkonstruo de la aŭtoŝoseo N2, kaj estis rekonstrita flanke de la nova ŝoseo.

Eksteraj ligiloj
----------------

* Kategorio Langa ĉe Kaburbo en la Vikimedia Komunejo (Multrimedaj datumoj)

* Historio de Langa en la retejo capetown.at (angle) Arkivigite je 2011-07-16 per la retarkivo Wayback Machine
* artikolo pri la tranokta kaj matenmanĝa hoteleto *Ma Neo* en Langa (same angle)
***The Audacity of Hope: Thoughts on Reclaiming the American Dream*** (Esperante: *L'Aŭdaco del' Espero: Pensoj pri restaŭri la usonan revon*) estas la dua libro skribita de tiama usona senatano Barack Obama. Ĝi estis la tria libro en la furorlisto de gazeto New York Times pri nefikciaj libroj en oktobro 2006. La libro prezentas la personan manifeston de Obama por lia kandidateco por la prezidenteca nomumo de la demokratana partio.

Kiam Obama estis kandidato por la senato, li faris la komenc-paroladon ĉe la demokrat-partia kunveno de 2004, kies titolo estis "L'Aŭdaco de l' Espero", kiu puŝis lin al nacia konateco. Per malpli ol 20 minutoj bezonataj pro fari la alparolon Obama estis katapultita al tuja famo, pro kiu multaj analizistoj antaŭvidis, ke Obama povus esti en bona pozicio por eniri la prezidentan vetkuron. En 2006 Obama eldonigis *L'Aŭdacon de l' Espero*, libre longan rakonton, kiu ekspansiis multe de la temoj, kiujn li origine priparolis dum la kunvenparolo.

* Kategorio The Audacity of Hope en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 229246
 |
**Rif-montaro** estas montara ĉeno en norda parto de Maroko, proksime al bordo de la Mediteraneo. Ĝi etendiĝas ĉ. 300 km longe de Tanĝero al la maroka–alĝeria limo kaj al valo Muluja. La plej altajn pintojn - inter ili la Tidirhine-monton (2.456 m) - kovras vintre neĝo.

El multaj mineraloj de la montaro gravas nur minado de la fererco. En la montaro oni povas setliĝi kaj kultivi agron nur en kelkaj malvastaj apudbordaj valoj.

En la regiono ĉirkaŭ la montaro vivas ĉefe berberaj triboj.

Dum la kolonia disdivido de Afriko, la norda parto de Maroko, inklude de la Rif-montaro, estis atribuita al Hispanio. En la 1920-aj jaroj la berberoj, sub gvido de Abdel-Krim (1882–1963), ribelis kontraŭ la hispana regado kaj fondis la Respublikon de Rifo. La ribelon detruis franca-hispana komuna armeo en 1926, per uzo de mustarda gaso.

Rif-montaro en la provinco Chefchaouen.
Flago de la Rif-regiono
Post sendependiĝo de Maroko (1956), la regiono unuiĝis al la nova lando, kvankam restis diversaj tendencoj favoraj al propra regado. La nova registaro provis plibonigi trafikan situon de la Rif-montaro: oni konstruis inter Feso kaj Ketama la *Route de l'Unité* ("vojo de la unuo"). Tamen, restis diversaj spuroj de malkonkordo, interalie pro la lingvaj kondiĉoj: la loĝantoj de Rifo parolas la berberan, kaj havis kiel kulturlingvon la hispanan, dum la maroka registaro pli favoris la araban kaj la francan. Post grava ribelo en 1958, la reĝo Hasano la 2-a de Maroko malatentis la regionon, kaj subpremis ĉiun propran voĉon. La nova reĝo Mohamedo la 6-a levis la ĉefajn punojn kaj komencis en la lastaj jaroj helpi en la disvolvo de la Nordo de la lando.

* Kategorio Rif-montaro en la Vikimedia Komunejo (Multrimedaj datumoj)
**Logika pozitivismo**, poste nomita **logika empiriismo** kaj ankaŭ **novpozitivismo**, estis movado en la Okcidenta filozofio, kies centra tezo estis la veriga principo (konata ankaŭ kiel veriga kriterio de signifo). Nomita ankaŭ **verigismo**, tiu preskaŭ sciteorio asertis, ke nur asertoj verigeblaj pere de rekta observado aŭ logika pruvo estas signifaj. Kinencante fine de la 1920-aj jaroj, kolektivoj de filozofoj, sciencistoj kaj matematikistoj formis la grupojn de la Berlina Cirklo kaj la Viena Cirklo, kiuj, en tiuj du urboj, proponis la ideojn de logika pozitivismo.

Florinta en kelkaj landoj de Eŭropo en la daŭro de la 1930-aj jaroj, tiu movado penis eviti la konfuzon devenan el neklara lingvaĵo kaj neverigeblaj postuloj por konverti filozofion al "scienca filozofio", kiu, laŭ la logikaj pozitivistoj, strebis enhavi la bazojn kaj strukturojn de la plej bonaj ekzemploj de empiriaj sciencoj, kiel la ĝenerala teorio de relativeco de Albert Einstein. Spite sian intencon plibonigi filozofion studante kaj imitante la faktan enkondukon de empiria scienco, logika pozitivismo iĝis erare stereotipigita kiel movado por reguli la sciencan procezon kaj meti en ĝin striktajn normigojn.

Post la Dua Mondmilito, la movado ŝanĝiĝis al pli milda varianto, nome "logika empiriismo", estrita ĉefe de Carl Hempel, kiu, dum la epoko de Naziisma Germanio, estis elmigrinta al Usono. En la postaj jaroj, la centrajn premisojn de la movado, ankoraŭ nesolvitajn, akre kritikis gravaj filozofoj, speciale Willard van Orman Quine kaj Karl Popper kaj - eĉ ene de la movado mem! - Hempel. Ĉirkaŭ 1960, la movado jam ĉesis. Baldaŭ, la verko de Thomas Kuhn *The Structure of Scientific Revolutions*, tute ŝanĝis la fokuson de la akademia filozofio. En tiu epoko, novpozitivismo estis "morta, aŭ tiom morta kiom filozofia movado povas iĝi".

Notoj
-----

1. 1 2   Michael Friedman, Reconsidering Logical Positivism Arkivita la 1an de februaro 2014 en Wayback Machine (New York: Cambridge University Press, 1999), p. xiv Arkivita la 28an de junio 2016 en Wayback Machine. Alirita la 14an de novembro 2019.
2. ↑  Passmore, John. 'Logical Positivism', *The Encyclopedia of Philosophy*, Paul Edwards (eld.). New York: Macmillan, 1967, 1a eldono

* Kategorio Logika empiriismo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 669507
* LCCN: sh85078124
* BNF: 11932846g
* NDL: 00569687
* NKC: ph123347 ph122434, ph123347
* BNE: XX528938
 |
**Tódor Romzsa** [romĵa], laŭ la hungarlingve kutima nomordo **Romzsa Tódor,** rusine **Теодор Ромжa,** ukrainie **Теодор Юрій Ромжа** estis hungaria rusina grek-katolika pastro, episkopo, martiro, beatulo.

Tódor Romzsa naskiĝis la  14-an de aprilo 1911(nun 1911-04-14) en Nagybocskó (Hungara reĝlando, Aŭstrio-Hungario, nuntempa Velikij Biĉkiv en Ukrainio), li mortis la 1-an de novembro 1947 en Mukaĉevo (Sovetunio, nuntempe en Ukrainio).

Biografio
---------

Tódor Romzsa apartenis al la rusina minoritato de Hungarlando ĝis 1918 kaj inter 1938-1945, intertempe al Ĉeĥoslovakio, depost 1945 al Sovetunio. Li maturiĝis en gimnazio en Chust en 1930, poste li studis teologion en Romo en Pontifika Gregoria Universitato, pli poste li pastriĝis en 1936. Hejmenveninta li mallonge soldatiĝis en la ĉeĥoslovakia armeo, en 1937 li estis paroĥestro. En 1939 li ekinstruis en seminario en Ungvár, sed en 1944 li iĝis grek-katolika episkopo de Munkács kiel la plej juna. Post kelkaj monatoj alvenis la Ruĝa Armeo kaj tuj volis transformigi la grek-katolikan eklezion al ortodoksa (sub influo de Moskvo). Romzsa kontraŭstaris, tial li estis mortigita per atenco. Kiel martiro li iĝis beatulo en 2001.

Fontoj
------

* biografio hungare kun foto
* biografio hungare kun foto
* biografio hungare kun foto
* biografio hungare

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 837662
* GND: 124357040
* LCCN: nr89005847
* VIAF: 72324875
* ISNI: 0000 0001 0654 9174
* SUDOC: 18331543X
* BNF: 16217804t
* NKC: jx20101116009
 |


* Portalo pri Biografio
Gene Roddenberry**The City on the Edge of Forever** [La urbo ĉe la rando de eterneco] estas la dudek-oka kaj antaŭlasta epizodo de la unua sezono de *Star Trek: The Original Series*, usona televidserio. La epizodo havis plurajn verkistojn inkluzive Harlan Ellison, Steven W. Carabatsos, D. C. Fontana, Gene L. Coon kaj fina redakcio de Gene Roddenberry. La epizodo estis reĝisorita fare de Joseph Pevney kaj unue estis elsendita en NBC la 6-an de aprilo 1967.

En la epizodo, post trodrogiĝis, kuracisto Leonard McCoy (DeForest Kelley) vojaĝas reen en la tempo al 20-a jarcento, kaj ŝanĝas historion, Kapitano Kirk (William Shatner) kaj Spock (Leonard Nimoy) lin sekvas por korekti la tempolinion. En tio, Kirk enamiĝas de Edith Keeler (Joan Collins), sed rimarkas, ke por savi sian estontecon, li devas permesi ke ŝi mortos.

La epizodo ricevis ampleksan kritikan aklamon kaj ofte estis deklarata kiel la plej bona epizodo de la tuta franĉizo de rolantoj, ŝatantoj kaj kritikistoj. Elementoj kiel la tragika fino estis reliefigitaj de pluraj recenzistoj. Ĝi gajnis plurajn premiojn, inkluzive la *Writers Guild of America Award* por plej bona epizoia dramo por televido kaj la *Hugo Award* por la plej bona drama prezento.
**Tórtoles de la Sierra** [TORtoles delaSJEra] estas municipo en la okcidento de la provinco Avilo, en la regiono Kastilio-Leono, Hispanio. Ĝi apartenas al Komarko de El Barco de Ávila-Piedrahíta kaj al la jurisdikcia teritorio de Piedrahíta, en la sudokcidento de la provinco. 

Tórtoles de la Sierra en la provinco Avilo.
Preĝejo.

Geografio
---------

Ĝia municipa teritorio okupas totalan areon de 20,78 km² kaj laŭ la demografia informo de la municipa censo fare de la INE en 2021, ĝi havis 47 loĝantojn. Ĝi perdis 70 loĝantojn el 1991 (kreado de la municipo) pro migrado al urbaj areoj. Ĝi distas 67 km de Avilo, provinca ĉefurbo.

Historio
--------

En Mezepoko okazis reloĝado. La areo apartenis al la Regno Kastilio. La preĝejo estas de la 16-a jarcento.

Tradiciaj enspezofontoj estis agrikulturo (cerealoj) kaj brutobredado (bovoj, ŝafoj kaj iom porko kaj kortobirdoj) kaj rilata komercado. Lastatempe kultura kaj rura turismo ekgravis (popola arkitekturo, historia heredo, piedirado).

Bildaro
-------

* Blazono de la episkopo Alonso Carrillo de AlbornozBlazono de la episkopo Alonso Carrillo de Albornoz
* Rando ornamita per buloj -avila perlado- kaj malgrandaj pinaklojRando ornamita per buloj -avila perlado- kaj malgrandaj pinakloj
* Pordego enkadrita per "alfiz"Pordego enkadrita per "alfiz"
* Portiko de la preĝejo de SantiagoPortiko de la preĝejo de Santiago
* Panoramo de TórtolesPanoramo de Tórtoles

Vidu ankaŭ
----------

* Municipoj de la provinco Avilo

Notoj
-----


|  |  |
| --- | --- |
| Bibliotekoj | * PeEnEo: 763167
 |
**Tótszentgyörgy** [tOtsentdjordj] estas malgranda vilaĝo en Hungario, en regiono Suda Transdanubio, en departemento Baranya, en Distrikto Szigetvár. La loknomo signifas slava aŭ slovaka-Sankta Georgo.

Bazaj informoj
--------------

* Areo: 8 km²
* Loĝantaro: 180
* Poŝtkodo: 7981
* Telefonprefikso: 73

Situo
-----

La vilaĝo situas sur ebenaĵo, fine de sakovojo, ĉefvojo kaj fervojo Pécs-Barcs estas proksime.

Historio
--------

La unua skriba mencio pri la vilaĝo devenis el 1284. Post la mezepoko la loĝantaro rifuĝis pro la turkoj. En la 16-a jarcento slovakoj refondis la vilaĝon. Ĝis 1918-1920 la serboj okupis la regionon. Ekde 2006 la vilaĝo estas centro de administrado.

Vilaĝservoj estas aŭtonomio de ciganoj, kuracejo, junulara klubo, biblioteko, migra poŝto.

Vidindaĵoj
----------

* kalvinana preĝejo de 1793

Komunumoj de Sankta Georgo en Hungara reĝlando
----------------------------------------------

Pro grandeco la tabelo ne havas la ceterajn komunumojn en Transilvanio, vidu ilin Csíkszentgyörgy!

|  |  |  |  |
| --- | --- | --- | --- |
| Bácsszentgyörgy | Balatonszentgyörgy | Bánokszentgyörgy | Baranyaszentgyörgy |
| Bégaszentgyörgy | Borsodszentgyörgy | Búrszentgyörgy | Dunaszentgyörgy |
| Garamszentgyörgy | Gombaszentgyörgy | Homokszentgyörgy | Iszkaszentgyörgy |
| Jászalsószentgyörgy | Jászfelsőszentgyörgy | Lajtaszentgyörgy | Mezőszentgyörgy |
| Répceszentgyörgy | Szentgyörgy | Szentgyörgyvár | Szentgyörgyvölgy |
| Szepesszentgyörgy | Tatárszentgyörgy | Tótszentgyörgy | Turócszentgyörgy |
| Tüskeszentgyörgy | Víziszentgyörgy | Zalaszentgyörgy |  |

* Kategorio Tótszentgyörgy en la Vikimedia Komunejo (Multrimedaj datumoj)
mapo de la CIA montrante la ĉefaj trafikvojoj de drogoj
La **milito kontraŭ la neleĝaj drogoj** estas la kutima nomo por la Usona klopodo elimini kontraŭleĝan drogkomercon kaj la kontraŭleĝan uzon de drogoj.

Etimologio
----------

La malpermesigo de drogoj antaŭdatigas la unuan uzon de la termino "milito kontraŭ la neleĝaj drogoj." Usona prezidento Richard Nixon unue uzis la termon "War on Drugs" (t.e. *Milito je drogoj*) en 1971.

Malgraŭ tio, ke militoj plejfoje enhavas kontraŭajn armeojn, la vorto **milito** ankaŭ estas uzata por propagandi tutmondajn perfortajn klopodojn por elimini ion ajn (ekzemple, la milito kontraŭ la terorismo). La esprimoj kiel lukto, batalo kontraŭ la drogkomerco ŝajnas esti pli mildaj.

Metodoj
-------

La "milito" celas elimini kaj la provizon kaj la peton por neleĝaj drogoj. Pro tiuj faktoroj, multaj metodoj uzatas:

* Uzado de herbicidoj kontraŭ drogplantoj
* Infiltrado de drogaj organizoj
* Leĝoj (kiuj al multaj ofte ŝajnas drakonaj) kontraŭ la farado, vendado kaj posedado de drogoj
* Edukado pri la negativaj efikoj de drogoj
* Resanigo kaj reensociigo de droguzantoj, ofte deviga

* Kategorio Milito kontraŭ la neleĝaj drogoj en la Vikimedia Komunejo (Multrimedaj datumoj)
* Milito kontraŭ la neleĝaj drogoj en la Vikicitaro (Kolekto de citaĵoj)


|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| v • d • rKanabo |
| --- |
| Specioj | *Cannabis sativa* • *Cannabis indica* • *Cannabis ruderalis* | Kanabo |
| Formoj | Mariĥuano • Haŝiŝo • Manĝaĵo |
| Tipoj | White widow |
| Metodoj de fumado | Kanabcigaredo • Pipo • Akvopipo • Vaporigilo • Sitelpipo |
| Komerco | Kanabejo • Kontraŭleĝa drogkomerco |
| Leĝo | Leĝaro pri kanabo • Milito kontraŭ la drogoj |
| Sano | Medicina kanabo |
| Vidu ankaŭ | Psikoaktiva drogo • Spico (drogo) |

 |
**Törtel** [tortel] estas vilaĝo en Hungario en regiono Meza Hungario, en departemento Pest, en Distrikto Cegléd. Thurtel estis kumana historia figuro.

Blazono de Törtel
Panoramo de Törtel

Bazaj informoj
--------------

* 47° 07′ 17″ N 19° 56′ 23″ O﻿ / ﻿47.12139 °N, 19.93972 °O﻿ / 47.12139; 19.93972 (mapo)Koordinatoj: 47° 07′ 17″ N 19° 56′ 23″ O﻿ / ﻿47.12139 °N, 19.93972 °O﻿ / 47.12139; 19.93972 (mapo)
* Areo:84 km²
* Loĝantaro: 4540
* Poŝtkodo: 2747
* Telefonprefikso: 53

Situo
-----

Törtel situas sur ebenaĵo, laŭ flankovojoj. Urboj Cegléd kaj Abony estas proksime.

Historio
--------

La vilaĝo estis loĝata dum la neolitiko, bronzepoko, poste skitoj, sarmatoj, hunoj, kaj avaroj vivis tie. La komunumo senhomiĝis dum la tatara invado, poste kumanoj setlis. Pro la turkoj la vilaĝo denove senhomiĝis. En 1837 klasikisma katolika preĝejo omaĝe al Sankta Johano konstruiĝis. La kalvinana preĝejo en 1894 konstruiĝis, kiu tute detruiĝis en 1945. La pli nova ekfunkciis en 2000.

Famuloj
-------

* en Törtel naskiĝis:
	+ grafikisto Tihamér Csemiczky
	+ verkisto Sándor Rideg

* Kategorio Törtel en la Vikimedia Komunejo (Multrimedaj datumoj)
La mino Toquepala el la Internacia Kosmostacio la 22an de Septembro, 2003. Surface la malferma puto estas 2.5 kilometrojn larĝa, kaj pli ol 700 metrojn profunda.
**Tokepala** aŭ **Tokepalo** kaj en hispana **Toquepala** estas granda mino el porfiro-kupro en la Provinco Takna, Regiono Takna, Peruo. La mino estas subĉiela mino kiu produktas kupron, molibdenon, renion kaj arĝenton kun malpli da oro kaj zinko.

La mino Tokepalo kaj la fandejo de Ilo malfermiĝis en 1960 fare de la entrepreno *Southern Peru Copper Corporation*, poste filio de ASARCO. Oni aldonis procezon por solv-elfosado/elektrakirado (SX/EW) en 1995. La havaĵo de ASARCO en Southern Peru Copper, tiam 54.2%, pasis al Grupo Mexico, kiam tiu kompanio aĉetis ASARCO en 1999. La mino kaj fandejo estas nuntempe funkciata fare de Southern Copper Corporation, nome filio de Grupo Mexico.

En Oktobro 2000, Ollanta Humala estris ribelon de 50 insurekciatnoj kiuj okupis Tokepalon dum naŭ horoj, farante kvar ostaĝojn. Temis pri protesto pro la koruptado de Alberto Fujimori kaj lia konsilisto Vladimiro Montesinos en siaj lastaj tagoj en povo. Finfine la ostaĝoj estis liberigitaj kaj okazis nenio.

Referencoj
----------

1. ↑   Mindat deposit info
2. ↑   Arkivigite je 2012-03-01 per la retarkivo Wayback Machine Toquepala Mine
3. ↑  Asarco company history[*rompita ligilo*]
4. ↑  SPCC company history
5. ↑   Toquepala Prod. Unaffected by Rebellion. *BNamericas* (31a de Oktobro, 2000). Arkivita el la originalo je 2015-04-05. Alirita 28a de Junio 2014.

  Arkivita kopio. Arkivita el la originalo je 2015-04-05. Alirita 2017-01-31.

Eksteraj ligiloj
----------------

* Tokepala mino kaj fabriko Arkivigite je 2010-02-13 per la retarkivo Wayback Machine, ĉe Southern Copper Corporation
* SPCC historio de entrepreno
* Peru's Largest Mining Company[*rompita ligilo*], Marto 2009

Koordinatoj: 17° 14′ 42″ S 70° 36′ 50″ U﻿ / ﻿17.24500 °S, 70.61389 °U﻿ / -17.24500; -70.61389 (mapo)
**Specialaj kvartaloj** (特別区 [toku-becu-ku]) estas kvartaloj de la urbego Tokio en Japanio. Ĉi tiujn metropolajn kvartalojn difinas la 1-a sekcio de 281-a artikolo de Loka Aŭtonoma Juro. En la jaro 2004 en la Tokia Metropolo ekzistas 23 kvartaloj (japane: "東京２３区 [tō-kjō niĝū-san ku]").

Kvartaloj (区 [ku]) estas fonditaj en multaj aliaj urboj en Japanio. Ĝis 1943 la kvartaloj en la urbo Tokio ne diferencis de la kvartaloj de la urboj Osako kaj Kioto. En 1943, kiam Tokia Gubernio (東京府 [Tōkjō-fu]) kaj Tokia Urbo (東京市 [Tōkjō-ŝi]) kunfandiĝis en Tokian Metropolon (東京都 [Tōkjō-to]), la kvartaloj lokiĝis sub la rekta kontrolo de la metropola registaro. Ekde la 1970-aj jaroj, la specialaj kvartaloj de Tokio oficis konsiderinde plialtan laboron, ol kvartaloj en Urbo aldifinita de registara dekreto. Ĉiu speciala kvartalo havas sian propran elektitan kvartalestron (区長 [ku-ĉō]) kaj kvartalkonsilion (区議会 [ku-gikai]).

Kvartaloj de Tokio
------------------

23 Tokiaj kvartaloj laŭ municipa kodo:

1. Ĉijoda
2. Ĉuo
3. Minato
4. Ŝinĝuku
5. Bunkjo
6. Tajto
7. Sumida
8. Koto
9. Ŝinagaŭa
10. Meguro
11. Ota
12. Setagaja
13. Ŝibuja
14. Nakano
15. Suginami
16. Toŝima
17. Kita
18. Arakaŭa
19. Itabaŝi
20. Nerima
21. Adaĉi
22. Kacuŝika
23. Edogaŭa

Vidu ankaŭ
----------

* Loka Aŭtonoma Juro

* Kategorio Tokiaj specialaj kvartaloj en la Vikimedia Komunejo (Multrimedaj datumoj)
**La Spektaklo de Ellen DeGeneres** (angle: **The Ellen DeGeneres Show** aŭ **Ellen** mallonge) estis komedia intervjuspektaklo aranĝita fare de komikulo kaj aktorino Ellen DeGeneres. La programo komencis dissendi la 8-an de septembro 2003. En majo 2021, estis sciigite ke la spektaklo finiĝos ĉe la fino de sia 19-a sezono, en 2022 .

Ideo
----

La unua damo de Usono Michelle Obama dancas kun DeGeneres
La programo kombinas komediosegmentojn, famulgastigadon kaj fascinajn homajn rakontojn. La programo ofte prezentas ludojn en kunlaboro kun la spektantaro gastigita en la studio. Ellen ankaŭ donas premiojn al la spektantaro kaj, komencante kun la tria sezono, eĉ renkontas homojn en la spektantaro kun iliaj plej ŝatataj famuloj.

Ekde la komenco de la spektaklo, DeGeneres malfermas la komencan monologon de la spektaklo kun danco kaj poste eĉ komencis inviti ŝiajn gastojn por instrui al ŝi malsamajn dancmovojn. Malfermi la spektaklon kun danco iĝis populara kaj Ellen komencis impliki la spektantaron en la danco ankaŭ.

Produktado
----------

De 2003 ĝis 2008 la spektaklo estis filmita ĉe Studio 11 ĉe NBC Studios en Kalifornio. De tiam ĝis hodiaŭ, ŝi estas filmita en Studio No. 1 en la studio de Warner Brothers.

La spektaklo averaĝas proksimume 3.9 milionojn da spektantoj per epizodo kaj havas bonajn statistikojn por tagtempa intervjuspektaklo. Aktuale en 2017, la nura programo gvidanta en spektado de procentoj estas la programo de D-ro Phil.

Premioj
-------

Aktuale en 2017, la spektaklo gajnis 59 Premiojn Emmy por tagtempoprogramoj, superante la nombron da premioj gajnitaj per la spektaklo de Oprah Winfrey. DeGeneres mem gajnis la premion pri intervjuspektaklo-gastiganto kvar fojojn. La programo eĉ gajnis 17 spektantaro-elekto-premiojn kaj la jutuba kanalo de Allen, kie eltiraĵoj el la programoj estas alŝutitaj, estas inter la 20 jutubaj kanaloj kun la plej multaj abonantoj.

Laborrilatoj
------------

En ĉiu epizodo, DeGeneres sigelus la elsendon kun la frazo: "Estu afabla unu al la alia." Malgraŭ tio, ekzistis multaj onidiroj pri ŝia malafabla konduto al la produktlaboristoj kaj en realeco ĝenerale. En intervjuo, kiun ŝi donis en 2018, DeGeneres respondis al la onidiroj asertante, ke ili estas malveraj kaj diris: "Mia sola deziro estas, ke ĉiuj estu feliĉaj kaj fieraj ĉe sia laborejo, kaj se ne, ke ili ne laboras ĉi tie."

Referencoj
----------

1. ↑   When It's On–The Ellen DeGeneres Show (August 21, 2009). Arkivita el la originalo je September 19, 2012. Alirita November 3, 2011.
2. ↑   Ellen's Movin' on Up!. *The Ellen DeGeneres Show* (July 9, 2008). Arkivita el la originalo je October 17, 2013. Alirita November 3, 2011.
3. ↑   "The Ellen DeGeneres Show" Returns for Season 18 Monday, September 21st. *The Futon Critic* (September 8, 2020).
4. ↑  Zinoman, Jason, "Ellen DeGeneres Is Not as Nice as You Think", 2018-12-12. (en-US)

Eksteraj ligiloj
----------------

* Oficiala retejo
* *The Ellen DeGeneres Show*  en Interreta filma datumbazo (angle)


|  |  |
| --- | --- |
| Bibliotekoj | * PeEnEo: 825122
 |